Tutkimusvälineiden etsimistä ja potilaan riisuuntumisen avustamista – Lääkärin työaikaa kuluu epäolennaisiin asioihin

Hoidon suunnitteluun olisi tarkoituksenmukaista käyttää varta vasten koulutettua ammattiryhmää.

Sosiaali- ja terveysministeriö esittää hoitajien lääkkeenmääräämisoikeuden laajentamista nopeuttaakseen hoitoon pääsyä. Hanke vaikuttaa merkilliseltä, kun huomioidaan, miten lääkäreiden työpanos nykyään käytetään.

Avustavaa henkilökuntaa on viime vuosina siinä määrin vähennetty, että julkisen terveydenhuollon lääkäreiden tehtäviin kuuluvat nykyisin muun muassa tutkimusvälineiden etsiminen, verikoetuloslistojen ja lausuntojen kopioiminen, potilaan riisuuntumisen ja pukeutumisen avustaminen sekä tietoteknisten häiriöiden selvittäminen. Voimavaroja kuluttavat myös kelvottomat sairauskertomus- ja e-reseptiohjelmat.